
แบบรายงานตามข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายอำพล  พงศ์สุวรรณ)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดกระบี่ ตรัง พังงา ภูเก็ต ระนอง สตูล
ประจำเดือนกรกฎาคม 2566
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	ประเด็นนโยบายและข้อสั่งการสำคัญ เดือนมิถุนายน 2566
1.1 การพัฒนางานบริการของหน่วยบริการของกรมการปกครอง ตามหลักเกณฑ์มาตรฐานการให้บริการของศูนย์ราชการสะดวก (Government Easy Contact Center : GECC)
           ขอให้ผู้ว่าราชการจังหวัดเขตตรวจราชการที่ 6 กำชับนายอำเภอ         ให้ความสำคัญกับการพัฒนายกระดับงานบริการของที่ทำการปกครองอำเภอ ตามแนวทางและหลักเกณฑ์มาตรฐานการให้บริการของศูนย์ราชการสะดวก (GECC) โดยพัฒนาปรับปรุงงานบริการให้สอดคล้องกับมาตรฐานศูนย์ราชการสะดวก โดยเฉพาะด้านกายภาพ (14 ข้อ) ที่เป็นตัวชี้วัดพื้นฐานตามมาตรฐาน GECC และเตรียมจัดทำเอกสารเชิงประจักษ์ประกอบการสมัครขอรับการรับรองมาตรฐาน GECC ประจำปี พ.ศ. 2567

	

	
	1.2 งบประมาณรายจ่ายลงทุนประจำปีงบประมาณ พ.ศ. 2565 (เงินกันไว้เบิกเหลื่อมปี) ของสำนักงานปลัดกระทรวงมหาดไทย 
            ขอให้หัวหน้าสำนักงานจังหวัดภูเก็ต กำหนดมาตรการในการกำกับ ติดตาม เร่งรัดผู้รับจ้างให้เร่งดำเนินงานตามสัญญาจ้าง และเบิกจ่ายเงินให้ทันภายในวันทำการสุดท้ายของปีงบประมาณ พ.ศ. 2566 รวมทั้งเร่งดำเนินการขอรับสนับสนุนงบสำหรับรายการที่งบตกพับไปกลับคืนมา         ให้แล้วเสร็จภายในปีงบประมาณ พ.ศ. 2566

	

	
	1.3 งบประมาณรายจ่ายลงทุนปีงบประมาณ พ.ศ. 2566 ของสำนักงานปลัดกระทรวงมหาดไทย
         ขอให้หัวหน้าสำนักงานจังหวัดพังงา กำกับ และเร่งรัดการดำเนินการจัดซื้อจัดจ้างให้เป็นไปตามระเบียบ กฎหมาย และมติคณะรัฐมนตรีที่เกี่ยวข้องอย่างเคร่งครัด และก่อหนี้ผูกพัน (PO) ในระบบ New GFMIS ให้แล้วเสร็จภายในวันทำการสุดท้ายของปีงบประมาณ พ.ศ. 2566
	

	
	1.4 การเร่งรัดติดตามความคืบหน้าการใช้จ่ายงบประมาณปี พ.ศ. 2566 และการเร่งรัดเบิกจ่ายงบประมาณกันเหลื่อมปี งบประมาณ พ.ศ. 2565 ของกรมการปกครองในส่วนภูมิภาค 
            ขอให้ผู้ว่าราชการจังหวัดกระบี่ ตรัง ภูเก็ต และสตูล กำชับ           ปลัดจังหวัด และนายอำเภอพื้นที่ดำเนินโครงการ กำกับ ติดตาม และเร่งรัดผู้รับจ้างดำเนินการส่งมอบงานให้เป็นไปตามงวดงานในสัญญา และเบิกจ่ายงบประมาณเงินกันไว้เบิกเหลื่อมปีงบประมาณ พ.ศ. 2565 ให้แล้วเสร็จภายในวันทำการสุดท้ายของปีงบประมาณ พ.ศ. 2566 เพื่อไม่ให้งบประมาณตกพับไป
	

	2.
	ประเด็นการตรวจราชการตามแผนการตรวจราชการ

2.1 การขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง (ศจพ.)
1) การขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ด้วยระบบ ThaiQM

ขอให้ผู้ว่าราชการจังหวัดเขตตรวจราชการที่ 6 กำชับนายอำเภอ กำกับ ดูแลทีมพี่เลี้ยง/ชุดปฏิบัติการ ลงพื้นที่พบปะครัวเรือนอย่างใกล้ชิด และต่อเนื่อง รวมทั้งบูรณาการให้ความช่วยเหลือ ส่งเสริม และสนับสนุน          คนยากจน/คนที่มีปัญหาความเดือดร้อน ให้มีศักยภาพในการพึ่งพาตนเองได้อย่างยั่งยืน
	

	
	2) การดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ข้อมูลจาก TPMAP ปี 2566)

ขอให้จังหวัดตรัง สตูล กระบี่ ภูเก็ต และระนอง ประสานและ          บูรณาการภาคีเครือข่ายทุกระดับในพื้นที่ ดำเนินการแก้ไขปัญหาเป็นรายครัวเรือนแบบพุ่งเป้า และตรงตามสภาพปัญหา อย่างต่อเนื่อง โดยดำเนินการ ให้แล้วเสร็จในระดับอำเภอ ภายในวันที่ 30 กันยายน 2566 รวมทั้งกำชับ         ทีมปฏิบัติการ และทีมพี่เลี้ยง บันทึกกิจกรรมการให้ความช่วยเหลือในระบบ TPMAP Logbook ทุกครั้งที่มีการลงพื้นที่ดำเนินกิจกรรมให้ความช่วยเหลือ 
	

	
	2.2 การติดตามความคืบหน้าการดำเนินงานแก้ไขปัญหาที่ดินทำกินตามนโยบายรัฐบาลภายใต้คณะกรรมการนโยบายที่ดินแห่งชาติ (คทช.)

1) ผลความก้าวหน้าการดำเนินการตามมติที่ประชุมคณะอนุกรรมการจัดหาที่ดิน ครั้งที่ 1/2566  เมื่อวันที่ 3 มีนาคม 2566 เห็นชอบให้จังหวัดนำพื้นที่เป้าหมายของ คทช.จังหวัด จำนวน 38 พื้นที่ 13 จังหวัด ไปดำเนินการจัดที่ดินทำกินให้ชุมชน 

1.1) พื้นที่ป่าชายเลน จำนวน 86 พื้นที่ 6 จังหวัด ได้แก่ จังหวัดตราด ระนอง ภูเก็ต สตูล กระบี่ และพังงา 

     ขอให้ คทช. จังหวัดกระบี่ พังงา ภูเก็ต ระนอง และสตูล          วางแผนการปฏิบัติงาน และบูรณาการการทำงานกับภาคส่วนที่เกี่ยวข้องในการ นำพื้นที่เป้าหมายป่าชายเลน ไปดำเนินการจัดที่ดินทำกินให้กับราษฎร           ตามนโยบาย คทช. ให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด โดยดำเนินการให้เป็นไปตามระเบียบ กฎหมาย และ          มติคณะรัฐมนตรีโดยเคร่งครัด

	

	
	
2) การติดตามพื้นที่เป้าหมายที่คณะอนุกรรมการนโยบายที่ดินจังหวัดที่ยังไม่แจ้งผลการพิจารณาให้คณะอนุกรรมการจัดหาที่ดิน (อนุฯ 1) ทราบ จำนวน 138 พื้นที่ 32 จังหวัด 

  2.1) พื้นที่ป่าชายเลน จำนวน 51 พื้นที่ 10 จังหวัด ได้แก่ จังหวัดนครศรีธรรมราช ชุมพร พังงา ฉะเชิงเทรา สมุทรปราการ สมุทรสาคร สตูล  ตราด ชลบุรี และจังหวัดระยอง 


(1) ขอให้ คทช. จังหวัดพังงา กำกับติดตามการสำรวจจัดทำ          แนวขอบเขตพื้นที่ให้เป็นไปตามหลักเกณฑ์ และวางแผนการปฏิบัติงานในการนำพื้นที่เป้าหมายป่าชายเลนไปดำเนินการจัดที่ดินทำกินให้ชุมชน ตามนโยบาย คทช. ให้เป็นไปตามเป้าหมาย ขั้นตอน และกรอบระยะเวลาการปฏิบัติงาน          ที่กำหนด 

(2) ขอให้ คทช. จังหวัดสตูล กำกับติดตามการดำเนินการยืนยันสิทธิพื้นที่เป้าหมายป่าชายเลน จำนวน 365 แปลง ให้เสร็จสิ้นโดยเร็ว และวางแผนการปฏิบัติงานในการนำพื้นที่เป้าหมายป่าชายเลนไปดำเนินการจัดที่ดินทำกินให้ชุมชนตามนโยบาย คทช. ให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด
	

	
	 2.2) พื้นที่ในเขตปฏิรูปที่ดิน จำนวน 22 พื้นที่ 5 จังหวัด ได้แก่ จังหวัดชลบุรี ตราด สระแก้ว ตรัง และเชียงใหม่
                     ขอให้ คทช. จังหวัดตรัง วางแผนการปฏิบัติงานในการนำพื้นที่เป้าหมายในเขตปฏิรูปที่ดิน แปลง No 108 ไปดำเนินการจัดที่ดินทำกินให้ชุมชน ตามนโยบาย คทช. ให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด

	

	
	3. การตรวจติดตามการเตรียมความพร้อมรับสถานการณ์อุทกภัย ภัยแล้ง และฝนทิ้งช่วง ปี 2566

ขอให้จังหวัดเขตตรวจราชการที่ 6 ใช้ประโยชน์จากผังภูมิสังคมเพื่อการบริหารจัดการน้ำในหมู่บ้าน/ชุมชนแบบบูรณาการอย่างยั่งยืน             (Geo- Social Map) วางแผนบริหารจัดการน้ำในพื้นที่เสี่ยงอุทกภัย และวางแผนการติดตั้งเครื่องจักรกลสาธารณภัยในพื้นที่เสี่ยงอุทกภัยไว้เป็นการล่วงหน้าอย่างเป็นระบบและเชื่อมโยงกัน เพื่อให้การระบายน้ำเป็นไปอย่างมีประสิทธิภาพ โดยเฉพาะพื้นที่เสี่ยงในเขตชุมชน และพื้นที่สำคัญทางเศรษฐกิจ 
	

	3
	ประเด็นเพื่อการประชาสัมพันธ์
3.1 การประชาสัมพันธ์ระบบพิสูจน์และยืนยันตัวตนทางดิจิทัล 
      Application “ThaiD”

       (1) ขอให้ผู้ว่าราชการจังหวัดเขตตรวจราชการที่ 6 และนายอำเภอ ประชาสัมพันธ์ให้ประชาชนทราบถึงประโยชน์ในการใช้งาน Application “ThaiD” แทนการใช้สำเนาเอกสารในการติดต่อขอรับบริการจากหน่วยงานภาครัฐ และหน่วยงานอื่น ๆ รวมถึงความปลอดภัยของการใช้งานระบบ
       (2) ขอให้ผู้ว่าราชการจังหวัดเขตตรวจราชการที่ 6 ขอความร่วมมือหน่วยงานราชการ สถานศึกษา ภาคธุรกิจเอกชน และองค์กรปกครองส่วนท้องถิ่นในพื้นที่จังหวัด ประชาสัมพันธ์ให้ข้าราชการ พนักงาน ลูกจ้าง นักศึกษา นักเรียน และประชาชน ลงทะเบียนเข้าใช้งาน  Application “ThaiD”

